OpenLLM-France/wikimedia huggingface dataset:
# Pla del Sant

El Pla del Sant és un pla del terme municipal de Monistrol de Calders, al Moianès.
Està situat al nord-est del poble de Monistrol de Calders, a llevant dels Salarots, al nord de la Beresma i al sud-oest de les Esqueroses, damunt mateix del lloc on hi hagué la Pedrera de la Beresma i a llevant del Bosc Mitger. És a prop del límit oriental del terme.

## Bibliografia

* ERILL I PINYOT, Gustau, GUAL I PURTÍ, Jordi (fotografies) i MANENT I ORISTRELL, Llibert (cartografia). Monistrol de Calders: El poble dels pagesos enginyers. Moià-Monistrol de Calders: Gràfiques Ister. Ajuntament de Monistrol de Calders, 2006. (Col·lecció Pedra i aigua, 1). DL. B-54.339/2006
* PERARNAU I LLORENS, Jaume i PIÑERO I SUBIRANA, Jordi. Monistrol de Calders. La seva història i el seu patrimoni. Monistrol de Calders: Ajuntament de Monistrol de Calders, 1993. Sense ISBN.

## Enllaços externs

* El Pla del Sant i el seu entorn a l'Institut Cartogràfic de Catalunya
# Pic del Rosselló

El Pic del Rosselló és una muntanya de 1.313,7 metres d'altitud del terme de la comuna de Mosset, de la comarca del Conflent, a la Catalunya del Nord.
És a la zona nord-est del terme de Mosset, molt a prop del triterme amb Molig, també del Conflent, i Sornià, de la comarca occitana de la Fenolleda.
El Pic del Rosselló és escenari freqüent d'excursions a la zona dels pirineus conflentins.

## Bibliografia

* Becat, Joan. «97 - Mosset». A: Atles toponímic de Catalunya Nord. I. Aiguatèbia - Montner. Perpinyà: Terra Nostra, 2015 (Biblioteca de Catalunya Nord, XVIII). ISBN ISSN 1243-2032.
* Ponsich, Pere; Lloret, Teresa; Gual, Raimon. «Mosset». A: Vallespir, Conflent, Capcir, Baixa Cerdanya, Alta Cerdanya. Barcelona: Fundació Enciclopèdia Catalana, 1985 (Gran Geografia Comarcal de Catalunya, 15). ISBN 84-85194-60-8.

## Referències

* ↑ El Pic del Rosselló en els ortofotomapes de l'IGN
* ↑ Una de les rutes de Wikiloc
* ↑ Una altra ruta de Wikiloc
* ↑ Ruta organitzada pel Casal de Perpinyà
# Pharyngochromis

Pharyngochromis és un gènere de peixos pertanyent a la família dels cíclids.

## Distribució geogràfica

Es troba a Àfrica.

## Taxonomia

* Pharyngochromis acuticeps (Steindachner, 1866)
* Pharyngochromis darlingi (Boulenger, 1911)

## Referències

* ↑ The Taxonomicon (anglès)
* ↑ GBIF (anglès)
* ↑ Steindachner, F., 1866. Ichthyologische Mittheilungen. (IX.). Verhandlungen der K.-K. zoologisch-botanischen Gesellschaft in Wien v. 16: 761-796, Pls. 13-18.
* ↑ BioLib (anglès)
# Polidimita

La polidimita és un mineral de la classe dels sulfurs, que pertany al grup de la linneïta. Rep el seu nom dels termes grecs πολνς, molts, i διδνμος, bessons, perquè es va observar en moltes formes maclades.

## Característiques

La polidimita és un sulfur de fórmula química Ni$^{2+}$Ni3+ 2S₄. Cristal·litza en el sistema isomètric. La seva duresa a l'escala de Mohs es troba entre 4,5 i 5,5.
Segons la classificació de Nickel-Strunz, la polidimita pertany a «02.D - Sulfurs metàl·lics, amb proporció M:S = 3:4» juntament amb els següents minerals: bornhardtita, carrol·lita, cuproiridsita, cuprorhodsita, daubreelita, fletcherita, florensovita, greigita, indita, kalininita, linneïta, malanita, siegenita, trüstedtita, tyrrel·lita, violarita, xingzhongita, ferrorhodsita, cadmoindita, cuprokalininita, rodostannita, toyohaïta, brezinaïta, heideïta, inaglyita, konderita i kingstonita.

## Formació i jaciments

Va ser descoberta al segle xix a la mina Grüneau, a Schutzbach, al municipi de Betzdorf, a l'estat de Renània-Palatinat, a Alemanya. Ha estat trobada en tots els continents del planeta a excepció de l'Antàrtida. Als territoris de parla catalana ha estat descrita únicament a la mina Eugenia de la localitat de Bellmunt del Priorat, a la comarca del Priorat (Tarragona).

## Referències

* ↑ «Polydymite» (en anglès). Mindat. [Consulta: 3 novembre 2017].
* ↑ Josep Maria Mata-Perelló, Oriol Tomasa Guix, Xavier Rodríguez i Carles Rubio «Seguint els Xaragall amb el professor Mata-Perelló: mines de Bellmunt». Infominer, 3-2017, 70, 2017, pàg. 43-59 [Consulta: 28 novembre 2023].
# Pla subjectiu

Un pla subjectiu o càmera subjectiva és un tipus de plànol utilitzat en el cinema en el qual la càmera assumeix la posició espaial d'un personatge per mostrar-nos el que el personatge veu. Aquest recurs és també força utilitzat per filmar esports com el Dirt Jumping o el motocross gràcies a les anomenades càmeres esportives.

## Usos del pla subjectiu

Pel que fa al cinema, aquest recurs és força utilitzat en les pel·lícules actuals degut a la seva capacitat de fer-nos empatitzar amb el personatge. És per això que els plans subjectius abunden en les pel·lícules del gènere de terror, en les que es vol afavorir la identificació amb el personatge. Per una altra banda, és un pla molt emprat per filmar esports com el Dirt Jumping, el motocross, o el submarinisme i inclús per grabar missions militars gràcies a les anomenades càmeres esportives, uns dispositius de vídeo petits i d'alta definició que acostumen a enregistrar la imatge en gran angular i que es caracteritzen perquè poden ser adherits a cascos, cotxes i inclús a taules de surf gairebé sense que l'esportista ho noti. Als videojocs també s'empra molt el recurs de la càmera subjectiva; els shooters en primera persona o FPS han popularitzat força aquesta tècnica. Finalment i molt relacionat, un altre ús cada cop més comú d'aquest tipus de pla es dona en la realitat augmentada. L'objectiu de les ulleres de realitat virtual és la completa immersió del portador a la realitat virtual en qüestió, pel que en aquests casos les imatges es reprodueixen com si provinguéssin dels ulls de qui està utilitzant el dispositiu.

## Fals pla subjectiu

Un fals pla subjectiu és aquell en què aparentment se'ns està donant un pla subjectiu però se'ns desvetlla que en realitat no. Aquest recurs s'empra molt en el cinema en situacions en què es vol descol·locar a l'espectador, ja que actúa sobre les expectatives d'aquest, obligant-lo a tornar a processar el que creien que era la imatge desde el punt de vista d'un personatge.

## Càmeres esportives

Les càmeres esportives són petits dispositius de gravació que permeten acoblar-se amb facilitat a cascs, taules de surf o inclús cotxes. El seu ús principal es dona en l'àmbit esportiu per la lleugeresa amb la que compten. Tot i que les possibilitats amb les que compten siguin molt extenses, s'utilitzen força per grabar el punt de vista del portador, pel que amb freqüència les veiem en el context del pla subjectiu. La marca més reconeguda de càmeres esportives és GoPro, fundada al 2002 amb seu a San Mareo, California, Estats Units.

## Referències

* ↑ Branigan, Edward. Point of view in the cinema : a theory of narration and subjectivity in classical film, 1984. ISBN 978-3-11-081759-1.
* ↑ Aertsen, Víctor «Experiencia perceptiva y falsos planos subjetivos en El eclipse (Michelangelo Antonioni, 1962) y Muerte en Venecia (Luchino Visconti, 1971)» (en castellà). Fonseca, Journal of Communication, 21, 26-11-2020, pàg. 15–15. DOI: 10.14201/fjc202021237251. ISSN: 2172-9077.
* ↑ «¿Qué Cámara Deportiva Comprar? 8 Modelos Recomendados» (en castellà). [Consulta: 17 desembre 2021].

## Vegeu també

* Pla (llenguatge audiovisual)
# Placa

«Placa» té aquests significats:
* Placa commemorativa
* Placa de Dubrovnik
* Placa mare
* Placa de Petri, recipient per al cultiu de microbis
* Placa fotovoltaica
* Placa fotogràfica
* Gol de Placa, gol marcat per Pelé
* Placa de les Pioneer, tros d'alumini i or ubicat a les naus espacials Pioneer 10 i Pioneer 11
* Placa tectònica o litosfèrica, parts mòbils que formen l'escorça terrestre
# Stàraia Luka

Stàraia Luka - Старая Лука (rus) - és un poble de l'óblast de Smolensk, a Rússia, que el 2007 tenia 6 habitants.

## Referències

* ↑ Bespiatov, T. «Смоленская область» (en rus). [Consulta: 14 febrer 2021].
# Tuc del Coll Arenós

El Tuc del Coll Arenós o Tuc de Coll Arenós, és una muntanya que es troba en el terme municipal de la Vall de Boí, a la comarca de l'Alta Ribagorça, i dins del Parc Nacional d'Aigüestortes i Estany de Sant Maurici.
El pic, de 2.648,4 metres, s'alça a la carena que separa Comaltes (O) i Aigüissi (E); situat al sud del Coll Arenós.

## Rutes

Des del km 18 de la carretera L-500, anant a buscar la carena del Serrat del Colomer al sud-est, i carenant cap al nord-est pel serrat i lo Campo.

## Referències

* ↑ ICC - Institut Cartogràfic de Catalunya. Tuc del Coll Arenós. [Consulta: 29/09/2013]
* ↑ Editorial Alpina. Carros de Foc [mapa], 1:25.000, L. Cartografia de Servicio Geográfico del Ejército. (2007)

## Bibliografia

* Editorial Alpina. Vall de Boí [mapa], Primera edició, 1:25.000, L. Cartografia de Servicio Geográfico del Ejército. (febrer 2001)
* Editorial Alpina. Carros de Foc [mapa], 1:25.000, L. Cartografia de Servicio Geográfico del Ejército. (2007)
* Institut Cartogràfic de Catalunya. Parc Nacional d'Aigües Tortes i Estany de Sant Maurici [mapa], Segona edició, 1:25.000. (abril 1998)
# Domènec d'Aguirre

Domènec d'Aguirre (segle xvii - XVIII) era un jurista partidari de l'arxiduc Carles d'Àustria.

## Biografia

Des del 1691 era catedràtic de la universitat de Barcelona i des del 1701 era jutge de l'Audiència. Com que sobre el conflicte successori de la monarquia era austriacista les noves autoritats borbòniques el cessaren del tribunal el 1704 i el castigaren enviant-lo a Mataró. El motiu detonant fou la seva negativa a fer una sentència eliminant l'obligació legal dels consellers de Barcelona a mantenir el secret sobre els afers interns del Consell de Cent.
Quan l'arxiduc Carles es proclamà rei el 1705 en fou un actiu partidari executant diverses tasques que li encomanaren: fou membre de la Junta de València, fou regent d'Aragó, va gestionar algunes operacions financeres de la tresoreria del rei i fins i tot va participar en la Junta de Guerra. Davant de l'ensulsiada de la causa austriacista el 1713 va marxar de Barcelona amb el seguici de l'esposa de Carles, la reina Elisabet de Brunsvic, exiliant-se a Nàpols i després a Viena, on ocupà diversos càrrecs de la confiança de l'emperador.

## Obres

* Tractatus de tacita oneram...; Viena; 1721 (reeditat a Venècia el 1723 amb un text afegit: "Discursus super oficiis venalibus Generalitatis Cathalauniae")

## Referències

* 1 2 3 Diccionari d'Història de Catalunya; ed. 62; Barcelona; 1998; ISBN 84-297-3521-6; p. 14
# Font de les Esplugues

La Font de les Esplugues és una font de la vila i antic terme de Conques, actualment pertanyent al municipi d'Isona i Conca Dellà.
Està situada a 593 m d'altitud, més a prop de la vila de Figuerola d'Orcau (uns 600 metres) que de la de Conques (de la qual en dista 1.300). És al sud-est de la primera i al nord-oest de la segona, i es troba en un coster al damunt de la carretera d'Isona, sortint de Figuerola d'Orcau, darrere la casa de la Ponderosa, al final de la recta de sortida de la vila.
# Bagrat II Mukhrani-batoni

Bagrat II fou el tercer príncep de Mukhrani (Mukhrani-batoni). Va néixer el 6 de juliol de 1572 i se'l va batejar Teimuraz. Era el fill gran de Vakhtang I Mukhrani-batoni a qui va succeir en morir, canviant llavors de nom (1 d'octubre de 1580).
Fou regent de Geòrgia del 1623 al 1624, es va casar amb Anna, filla Nukzar Sidamoni, eristhavi d'Aragvi, i va morir en una batalla a Merabdé el 1624. El succeí el seu fill Kai Khusrau Mukhrani-batoni.

## Bibliografia

* Assiatiani, Nodar; Bendianachvili, Alexandre. Histoire de la Géorgie. París: Harmattan, 1997. ISBN 2-7384-6186-7.

## Referències

* 1 2 «Genealogia dels Mukhrani-batoni» (en anglès). [Consulta: 10 febrer 2023].
# Banisteriopsis caapi

Banisteriopsis caapi, també conegut com a ayahuasca, caapi o yajé, és una liana de la jungla d'Amèrica del Sud dins la família botànica Malpighiaceae. Es fa servir per preparar la decocció de l'ayahuasca que té un ús de gran tradició medicinal en els pobles indígenes de la selva de l'Amazones. Conté harmina, harmalina i tetrahidroharmina amb compostos psicoactius.
El nom científic, segons The CRC World Dictionary of Plant Names per Umberto Quattrocchi, B. caapi està dedicat al naturalista del segle xvi John Banister. Un nom anterior del gènere Banisteriopsis era Banisteria i de vegades s'anomena la planta Banisteria caapi.
El nom d'ayahuasca significa "liana de l'ànima" en quítxua. A més de ser una planta al·lucinògena també és un purgant efectiu.

## Descripció

Banisteriopsis caapi té diverses tiges llenyoses ramificades. Les fulles fan fins a 18 cm de longitud i 8 cm d'amplada tenint la forma d'òval que finalitza en una punta fina. Floors de 13 mm de diàmetre en umbel·les amb cinc sèpals de color blanc o rosa pàl·lid. La planta rarament floreix i si ho fa és entre desembre i agost. Els fruits alats.

## Legalitat

A Espanya aquesta planta figura dins la llista de plantes de venda regulada, però als Estats Unis no està específicament regulada.

## Alcaloides

* Harmina, 0.31-8.43%
* Harmalina, 0.03-0.83%
* Tetrahidroharmina, 0.05-2.94%

## Referències

* ↑ «Banisteriopsis caapi information from NPGS/GRIN». www.ars-grin.gov. [Consulta: 4 maig 2008].
* 1 2 3 4 Callaway, J. C.; Brito, Glacus S.; Neves, Edison S. «Phytochemical analyses of Banisteriopsis caapi and Psychotria viridis». Journal of Psychoactive Drugs, 37, 2, June 2005, pàg. 145–150. DOI: 10.1080/02791072.2005.10399795. PMID: 16149327.

## Enllaços externs

* Banisteriopsis caapi List of Chemicals (Dr. Duke's Databases)
* Report on Beta-Carboline Containing Plants
* Erowid's Vault article on the plant
* Alkaloid Content of Banisteriopsis caapi
# Bailly-le-Franc

Bailly-le-Franc és un municipi francès situat al departament de l'Aube i a la regió del Gran Est. L'any 2007 tenia 32 habitants.

## Demografia
### Població

El 2007 la població de fet de Bailly-le-Franc era de 32 persones. Hi havia 16 famílies de les quals 8 eren unipersonals (8 homes vivint sols) i 8 parelles sense fills.
La població ha evolucionat segons el següent gràfic:
Habitants censats

### Habitatges

El 2007 hi havia 23 habitatges, 18 eren l'habitatge principal de la família, 4 eren segones residències i 1 estava desocupat. Tots els 23 habitatges eren cases. Dels 18 habitatges principals, 15 estaven ocupats pels seus propietaris, 2 estaven llogats i ocupats pels llogaters i 1 estava cedit a títol gratuït; 1 tenia dues cambres, 3 en tenien tres, 3 en tenien quatre i 11 en tenien cinc o més. 14 habitatges disposaven pel capbaix d'una plaça de pàrquing. A 10 habitatges hi havia un automòbil i a 6 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Bailly-le-Franc el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 4 | 85 a 89 | 0 |
| 0 | 80 a 84 | 4 |
| 0 | 75 a 79 | 4 |
| 0 | 70 a 74 | 0 |
| 0 | 65 a 69 | 0 |
| 0 | 60 a 64 | 0 |
| 4 | 55 a 59 | 0 |
| 0 | 50 a 54 | 0 |
| 4 | 45 a 49 | 0 |
| 0 | 40 a 44 | 0 |
| 0 | 35 a 39 | 0 |
| 0 | 30 a 34 | 0 |
| 4 | 25 a 29 | 4 |
| 0 | 20 a 24 | 0 |
| 0 | 15 a 19 | 0 |
| 0 | 10 a 14 | 0 |
| 0 | 5 a 9 | 4 |
| 0 | 0 a 4 | 0 |

## Economia

El 2007 la població en edat de treballar era de 23 persones, 15 eren actives i 8 eren inactives. Les 15 persones actives estaven ocupades(9 homes i 6 dones).. De les 8 persones inactives 6 estaven jubilades i 2 estaven classificades com a «altres inactius».

### Activitats econòmiques

Dels 4 establiments que hi havia el 2007, 1 era d'una empresa de construcció, 1 d'una empresa de comerç i reparació d'automòbils, 1 d'una empresa de transport i 1 d'una entitat de l'administració pública.
L'únic establiment comercial que hi havia el 2009 era una carnisseria.
L'any 2000 a Bailly-le-Franc hi havia 7 explotacions agrícoles que ocupaven un total de 404 hectàrees.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements et de services dans le domaine du commerce en 2009
* ↑ Exploitations agricoles
* Résumé statistique Fitxa resum de dades estadístiques de Bailly-le-Franc a l'INSEE.
* Évolution et structure de la population Fitxa amb el detall de dades de Bailly-le-Franc a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Baixmakovo

Baixmakovo - Башмаково (rus) és un possiólok de l'óblast de Penza, a Rússia. El 2021 tenia 9.414 habitants.

## Referències

* ↑ «Таблица 5. Численность населения России, федеральных округов, субъектов Российской Федерации, городских округов, муниципальных районов, муниципальных округов, городских и сельских поселений, городских населенных пунктов, сельских населенных пунктов с населением 3000 человек и более. Итоги Всероссийской переписи населения 2020 года» (en rus). Servei Federal d'Estadística Estatal.
# Barbus roussellei

Barbus roussellei és una espècie de peix cipriniforme de la família dels ciprínids.

## Morfologia

Els mascles poden assolir els 9 cm de longitud total.

## Distribució geogràfica

Es troba a Angola.

## Referències

* ↑ Cuvier G. 1816. Le Règne Animal distribué d'après son organisation pour servir de base à l'histoire naturelle des animaux et d'introduction à l'anatomie comparée. Les reptiles, les poissons, les mollusques et les annélides. Edition 1. Règne Animal (ed. 1) v. 2. i-xviii + 1-532.
* ↑ «Barbus roussellei». Catalogue of Life. (anglès)
* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Lévêque, C.; Daget, J. «Cyprinidae». A: Daget, J.; Gosse, J.-P.; Thys van den Audenaerde, D. F. E.. Check-list of the freshwater fishes of Africa (CLOFFA) (en anglès). Volum 1. Institut de Recerca per al Desenvolupament (Orstom) i Museu Reial de l'Àfrica Central (MRAC), 1984, p. 217–342.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Barbus radiatus

Barbus radiatus és una espècie de peix cipriniforme de la família dels ciprínids.Es troba a l'Àfrica Austral.

## Subespècies

* Barbus radiatus aurantiacus (Boulenger, 1910)
* Barbus radiatus radiatus (Peters, 1853)

## Referències

* ↑ Skelton, P.H., 1993. A complete guide to the freshwater fishes of southern Africa. Southern Book Publishers. 388 p.
# Barbut de Makawa

El barbut de Makawa (Pogoniulus makawai) és una espècie d'ocell de la família dels líbids (Lybiidae).

## Descripció

* És un ocell petit de bec gros que fa uns 11 cm de llarg.
* Cap negre amb una franja blanca a cada costat del bec. Pit blanc.

## Hàbitat i distribució

Conegut únicament per un individu col·lectat en 1964, és considerat endèmic de les zones arbustives del nord-oest de Zàmbia.

## Taxonomia

Ocell molt poc conegut que era considerat coespecífic de Pogoniulus bilineatus però que va ser considerat una espècie de ple dret arran els treballs de Collar et Fishpool (2006).

## Referències

* ↑ N. J. Collar i L. D. C. Fishpool, (2006) What is Pogoniulus makawai? Bulletin of the African Bird Club 13(1) (18-27)
# Barbut de Tanzània

El barbut de Tanzània (Trachyphonus darnaudii usambiro) és una espècie d'ocell de la família dels líbids (Lybiidae) que habita sabanes, la zona del Serengeti, alsud-oest de Kenya i nord-oest de Tanzània. Ha estat considerat una subespècie del barbut de D'Arnaud.

## Referències

* ↑ Comissió dels Noms dels Ocells en Català. Diccionari dels ocells del món: Ocells no passeriformes. Fundació Barcelona Zoo; Institut Català d'Ornitologia; TERMCAT, Centre de Terminologia Rev. 02/01/2018
# Batzendorf

Batzendorf (en alsacià Bàtzedorf) és un municipi francès, situat a la regió del Gran Est, al departament del Baix Rin. L'any 1999 tenia 826 habitants. Està situada a 30 km al nord d'Estrasburg.
Forma part del cantó de Haguenau, del districte de Haguenau-Wissembourg i de la Comunitat d'aglomeració de Haguenau.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 513 | 534 | 651 | 718 | 733 | 826 |

## Administració

Llista d'alcaldes :
| Període | Identitat | Partit | Qualitat |
| 2001- | Isabelle Dollinger | | |
# Bató

Bató és el nom dels següents personatges:
* Bató de Dardània cap dàlmata
* Bató de Dalmàcia
* Bató de Pannònia
* Bató de Sinope, retòric i historiador grec
* Bató d'Atenes, poeta còmic atenenc
* Bató, auriga de l'heroi Amfiarau
# Bashō (cràter)

Bashō és un cràter d'impacte en el planeta Mercuri de 75 km de diàmetre. Porta el nom del poeta japonès Matsuo Bashō (1644-1694), i el seu nom va ser aprovat per la Unió Astronòmica Internacional el 1979.
És una característica prominent en la superfície de Mercuri a causa dels seus raigs brillants. Les fotografies de les sondes espacials Mariner 10 i MESSENGER de la NASA mostren un curiós halo de material fosc al voltant del cràter.

## Referències

* ↑ «Bashō». Gazetteer of Planetary Nomenclature. United States Geological Survey, 07-10-2016. [Consulta: 11 maig 2017].
* ↑ «Catalog Page for PIA10650». photojournal.jpl.nasa.gov, 12-05-2008. [Consulta: 11 maig 2017].

## Vegeu també

* Llista de cràters de Mercuri
# Batimetria

Una batimetria és l'equivalent marí a una hipsometria. El nom ve del grec βαθυς, profunditat, i μετρον, mesura. És a dir, que una batimetria és l'estudi de la profunditat subaquàtica, ja siga als oceans o a un llac. Una carta batimètrica mostrarà doncs el relleu del terreny com a línies de contorn anomenades isòbates i en altres ocasions també es fan representacions tridimensionals amb imatges generades per ordinador.
Inicialment, el terme batimetria es referia només al mesurament de la profunditat dels oceans. Les primeres tècniques per a aconseguir-les consistia a mesurar la profunditat amb cabs pesats (que normalment tenien plom o cap altre metall pesant) damunt d'un vaixell. La major limitació d'aquesta tècnica és que només mesura un punt que és insuficient i caldrien moltes mesures per a fer una interpolació adequada.
Actualment la manera més comuna de mesurar la profunditat és amb ecosondes (sonar) posades a un vaixell que va registrant la profunditat enviant una ona sonora cap al fons i mesurant quant de temps triga a tornar-hi. Aquesta profunditat es desa d'alguna manera combinada amb les coordenades que té el vaixell en eixe moment concret obtingudes normalment amb un sistema GPS. Altra manera també molt comú hui en dia per a fer batimetries consisteix en alguna mena de sistema LIDAR, encara que normalment tenen menys precisió espacial i s'utilitzen per a grans extensions.

## Enllaços externs

* Mapes de profunditat en 2D i 3D (anglès)
# Bekir Refet Teker

Bekir Refet Teker (22 de maig de 1899 - 5 d'abril de 1977) fou un futbolista turc de la dècada de 1920.
Fou 3 cops internacional amb la selecció turca amb la qual disputà els Jocs Olímpics de 1924 i 1928. Pel que fa a clubs, defensà els colors de Fenerbahçe SK i Karlsruhe a Alemanya.

## Gols internacionals

| # | Data | Seu | Oponent | Marcador | Resultat | Competició |
| 1. | 25 de maig de 1924 | Stade Bergeyre, París, França | Txecoslovàquia | 5-2 | Derrota | Jocs Olímpics 1924 |
| 2. | 25 de maig de 1924 | Stade Bergeyre, París, França | Txecoslovàquia | 5-2 | Derrota | Jocs Olímpics 1924 |
| 3. | 28 de maig de 1928 | Estadi Olímpic, Amsterdam, Països Baixos | Egipte | 1-7 | Derrota | Jocs Olímpics 1928 |
| A data 13 gener 2013 |||||||

## Referències

* ↑ Perfil a tff.org
* ↑ Football PLAYER: Bekir Refet